b'\n_START_ARTICLE_\nLuis Francisco Ladaria Ferrer\n_START_SECTION_\nBakgrunn\n_START_PARAGRAPH_\nLadaria studerte rettsvitenskaper ved Universidad Complutense de Madrid. Den 17. oktober 1966 tr\xc3\xa5dte han inn i jesuittordenen. Deretter studerte han filosofi og katolsk teologi ved det pavelige universitet Comillas i Madrid og ved Philosophisch-Theologische Hochschule Sankt Georgen i Frankfurt am Main i Tyskland.\n_START_SECTION_\nPrest\n_START_PARAGRAPH_\nHam ble presteviet 29. juli 1973._NEWLINE_I 1975 ble Ladaria promovert til doktor i teologi ved Gregoriana i Roma. Han ble da samme \xc3\xa5r professor for dogmatikk ved Det pavelige universitet Comillas og fra 1984 ved Det pavelige universitet Gregoriana i Roma. Hans hovedomr\xc3\xa5der i undervisning og teologisk forsking var kristologi og teologisk antropologi. Fra 1986 til 1994 var Luis Ladaria viserekor ved Gregoriana._NEWLINE_Han var fra 1992 til 1997 medlem av Den internasjonale teologkommisjon. Fra 1995 var Ladaria konsultor for Kongregasjonen for Trosl\xc3\xa6ren. I 2004 ble han av pave Johannes Paul II utnevnt til etterf\xc3\xb8lger etter den senere kardinal Georges Cottier som generalsekret\xc3\xa6r for Den internasjonale teologkommisjon.\n_START_SECTION_\nErkebiskop\n_START_PARAGRAPH_\nDen 9. juli 2008 utnevnte pave Benedikt XVI ham til titul\xc3\xa6rerkebiskop av Thibica og til etterf\xc3\xb8lger av erkebiskop Angelo Amato til sekret\xc3\xa6r for Troskongregasjonen. Han ble bispeviet  av kardinalstatssekret\xc3\xa6r Tarcisio Bertone SDB den 26. juli 2008 i Lateranbasilikaen; medkonsekratorer var William Joseph kardinal Levada, prefekt for Troskongregasjonen,og biskop Vincenzo Paglia av Terni-Narni-Amelia. Luis Ladaria var den f\xc3\xb8rste jesuitt i et slikt embede i Troskongregasjonen. Den 21. september 2013 ble han varig bekreftet i embedet av pave Frans._NEWLINE_Den 31. januar 2009 ble Luis Ladaria dessuten utnevnt til konsultor til Det pavelige r\xc3\xa5d for fremmet av kristen enhet. Den 5. januar 2011 utnevnte Benedikt XVI ham dessuten til konsultor for Det pavelige r\xc3\xa5d for den pastorale assistanse til helsearbeidere.\n_START_SECTION_\nTroskongregasjonen\n_START_PARAGRAPH_\nDen 1. juli 2017 utnevnte pave Frans ham til prefekt for Troskongregasjonen og til prefekt for Den pavelige kommisjon Ecclesia Dei, hvorved Ladaria avl\xc3\xb8ste  Gerhard Ludwig M\xc3\xbcller. Han ble ogs\xc3\xa5 president for Den pavelige bibelkommisjon og Den internasjonale teologkommisjon. Den 11. januar 2018 utnevnte paven ham til medlem av Det pavelige r\xc3\xa5d for fremme av kristen enhet.'